L'any 1934, Otto i Elisabeth Lagerfeld van comprar una finca de més de 500 hectàrees a Bisenmoor, prop de Bad Bramstedt a Slesvig-Holstein. La família va viure allí fins al 1939, i després de fer diversos viatges d'anada i tornada entre la seva casa a Blankenese, en un barri ric d'Hamburg, i la finca de Bissenmoor, s'hi van assentar quan Hamburg va ser destruïda en gran part pels bombardejos estratègics dels Aliats durant l'Operació Gomorra en el 1943. El jove Lagerfeld va assistir a l'escola privada Jürgen Fuhlendorf durant uns anys. Quan la seva família va tornar a Hamburg en el 1949, va continuar els seus estudis a l'escola Bismarck durant dos anys. La seva vocació com a dissenyador de moda es remunta al 13 de desembre de 1949, quan va acompanyar a la seva mare a la seva primera desfilada de moda: la de Christian Dior a l'Hotel Esplanade d'Hamburg. Apassionat pel dibuix, el jove Karl va començar a dibuixar models.